FRyoc Is 
FICHE 


GABRIEL 


ROSENSTOCK 


Curtha in eagar ag 


Mícbeál Ó bAodba 


(a) 


ORIGINAL WRITING 





(6 Gabriel Rosenstock 2ora2 


Táibhse a chuir amach ar dtús sa bhliain ro8ó 


Pete Chambers a rinne an ealaín 


Gach ceart ar cosnamh. Ní ceadmhach aon chuid den fhoilseachán seo a 
atáirgeadh, a chur i gcomhad athfhála nó a tharchur in aon mhodh ná slí, 
bíodh sin leictreonach, meicniúil, bunaithe ar fhótachóipeáil, ar thaifeadadh 
nó eile, gan cead a fháil roimh ré ón bhfoilsitheoir. 

All rights reserved. No part of this publication may be reproduced in any form 
or by any means—graphic, electronic or mechanical, including photocopying, 
recording, taping or information storage and retrieval systems—without the 


prior written permission of the author. 


ISBNs 
PARENT : 978—I-9088117—71I-6 
EPUB: 978—I-9o088 17—69-—3 
MoBI : 978-1I-908817—70-9 


Published by ORIGINAL WRITINCG Lrp., Dublin, saora. 


Tíomnaím an leabhar seo 4o gach frog ar domhan 


CoNTENTS 


GABHAIRÍN 

AR STRAE 

IóGA 

SRÓNACHA 
ToITÍNÍ 

PéisTr 

SUANTRAÍ MHUIRE 
GALROLLÓIR 
GLANTÓIR SIMNÉ 
CÓISIR 

DAMHÁN ALLA 
BÁISTEACH 
TAIDHGÍN [ÚRCAÍ 
SÉ 

SNEÁ 

CEIST 

SÚMADÓIR 

BÓÍN SAMHRAIDH 
BÓJOLAIS NUABHÓ 
CNAG! 


Co SS os ana & ó LE 


IO 
II 
12. 
13 
I4 
15 
I6 
17 
I8 
I9 
2.O 


2.I 


FRoc Is FICHE 

NÁ TABHAIR AON RUD LE HÍTHE DÓIBH! 
DoN BHÁIBÍN 

CÉN FÁTH? 

ÁDHAMH AGUS ÉABHA 

PÚCA NA SMÉAR 

DUAN NOLLAG 

MÍONA I GCÁS 

GIORRIA 

AN CROGALL A D'ÉALAIGH ÓN 7Ú 
AN SMUGAIRLE RÓIN 

CEACHT LAIDINE 

AN BIORÁNACH 

STOP 

MOLADH GO DEO LEIS AN RÍ 
THÁINIG BEACH 

BHUEL ...? 

CATHAIN? 

THÁINIG SÍ AMACH! 


as 
4 
26 
7 
28 
9 
30 
3I 
32. 
33 
34 
35 
36 
38 
39 
49 
A4I 
42. 
43 


GABHAIRÍN 


Gabhairín gabhairín 
Thuas ar an gcreig 

Níl dada le rá aige 
Oiread is meig! 

Níl dada le rá aige 
Oiread is meig, 
Gabhairín gabhairín — 


Thuas ar an gcreig 





AR STRAE 


Mise Gearóid Góislín 
Tá mé ar strae, 
'Tá mo Mhamaí ar mo thóir 


Ar feadh an lae. 


D'fhéach sí sa scioból, 
D'fhéach sí sa chró 
Ach ní ansin a bhí mé. 


Ná i bpáirc na mbó, 


D'fhéach sí sa lochán 
Is d'fhéach sí sa linn 
Is thosaigh sí ag caoineadh 


Nuair nach bhfuair sí mé ansin. 


Mise Gearóid Góislín, 
Tá mé ar strae, 
Ba bhreá liom bheith sa bhaile arís 


In am don tae. 





IóGA 


Déanann mo chatsa [óga 

An chéad rud gach aon lá, 

Is breathnaíonn na caitíní óga air 
Le hiontas (is le grá). 

Seasann seisean ar a cheann 
Beag beann 

Ar an gcomhluadar go léir — 


Dia linn is Muire — a chosa sa spéir! 





SRÓNACHA 


Tá srónacha beaga ann, tá srónacha móra, 
Cuid acu éadrom is cuid acu trom, 
Cuid acu álainn, cuid acu gránna 


Clúmh ar chuid acu is an chuid eile acu Íom. 





TIonrríNí 


Cheannaigh an coinín fiche toitín 


Is chaith sé go léir iad in aon lá amháin, 
Chuaigh sé a chodladh is bhí pian ina bholg: 


“Leitís duitse feasta, a stumpa amadáin!” 


Péisr 


Péist faoi thalamh mé, 
Péist sa chré; 
Cén treo abhaile é — 
Ar dheis nó ar clé? 
Fanfaidh mé tamall 
Gan hob ná hé — 
Mar tá lón beag ag fanacht orm 


O arú inné! 


- 





SUANTRAÍ MHUIRE 


Seoithín seó 
Mac Dé bhí, 
Seoithín seó 
Báibín is Rí. 
Seoithín seó 
Tháinig i gclí 


Íosagán — ár mbeatha is ár mbrí! 


CGALROLLÓIR 


Tá an galrollóir ag teacht, 
Tá an galrollóir ag teacht, 
As an tslí 
A sheilidí 


Tá an galrollóir ag teacht! 


Tá an galrollóir ag teacht, 
Tá an galrollóir ag teacht, 
Teithigí 

A phéistíní 


Tá an galrollóir ag teacht! 


Tá an galrollóir ag teacht, 
Tá an galrollóir ag teacht, 
Imigí 

A fheithidí 


Tá an galrollóir ag teacht! 


Tá an galrollóir ag teacht, 
Tá an galrollóir ag teacht, 
Rithigí 

A luchógaí 





Tá an galrollóir ag teacht! 


GLANTÓIR SIMNÉ 


A ghé, a ghé, cá raibh tú inné? 
Bhí mé i nGaillimh ag glanadh simné; 
Suas liom go cúramach, suas liom go mall 


Agus síos liom ag luascadh anonn is anall! 





CÓISIR 


Cailín: 

Gligleáil gligleáil gligleáil glig 

Níl a fhios agam beo cén gleo é sin istigh! 
Gliog—gleag gliog—gleag gliog—gleag glig 
An ligfidh tú isteach mé? Lig! Lig! Lie! 


Buachaill: 

Gligleáil gligleáil gligleáil glig 

An ligfidh mé isteach thú an ea, a chailín bhig? 
Gliog—gleag gliog—gleag gliog—gleag glig 
Ligfidh agus fáilte — ach i dtosach glan do smie! 


DAMHÁN AÁLLA BÁISTEACH 


Damhán alla Titeann an bháisteach 
Damhán alla Plip—plopití—plup! 
Ar an mballa Ar dhíonta na cathrach 
Ar an mballa A leithéid de thrup! 
Tháinig éan Plip-—plopití—plup 
Tháinig éan A leithéid de thrup! 
Ó mo léan Plipití 
Ó mo léan! Plipití 

Plopití 


Plup! 





TAIDHGÍN Í[URCAÍ 


Gogal—gogal—gogal: 
Gogal—gogal-gog! 
Mise Taidhgín Turcaí 
Gogal—gogal-—gog! 

Ní labhraímse os íseal 
Ní labhraímse go bog, 
Gogal—gogal—gogal: 
Gogal—gogal-—gog! 


Tá mé sé inniú! lá mé sé! 

Tá mé sé sé sé! 

'Tá mé sé inniú! Tá mé — hé! — 
Ag borradh ar nós éin gé! 

Tá mé sé inniú!! Tá mé sé! 

Tá mé sé sé sé! 

Slán go deo le hinné, 


Tá mé — tá's agat féin cad é! 


SNEÁ CEIST 


Muise, cén chaoi a bhfuil sibh? Tiuc—tiuc leis an gceatc, 


arsa an coileach feá. Beadaí—óeadaí leis an ngé, 


Táimid go breá, Fínic—fínic leis na lachain 
A deir na sneá, Agus 6;4—óaa le cad é? 
Táimid go breá, go breá, go breá, 

Táimid go breá, 

A deir na sneá, 


Go breá ar fad, go breá. Go breá! 


Tuigim, tuigim, arsa an coileach feá. 





Freagra: Turcaí 

SÚMADÓIR BóÓIN SAMHRAIDH 


Tá mo shúmadóirín álainn ag snámh istigh i Bóín samhraidh, 
bpróca, Bóín Dé! 
Deir Mamaí nach bhfuil cead agam é a iompari An amhlaidh 
mo phóca. Nach bhfeiceann tú é? 
Frog a bheidh ann i gceann seachtain nó dhó... Siúd thall é ar an ngas... 
Is ní bheidh aon súmadóirín agam níos mó. É! Thug sé na boinn as! 





BóÓJOLAIS NUABHÓ CNAG! 


Tá bó agam sa bhaile, Clocha! Clocha sneachta! 

A hainm Caitríona, Cnag-—cnag-—cnag! 

Ní thálann sí aon bhainne Clocha! Clocha sneachta 

Ach tálann buicéad fíona Ag bualadh ar an bhfuinneog! Cnag! 
Sa ló Clocha! Clocha sneachta! 

Mo bhó! Cnag—cnag—cnag! 

Níl bó ar bith ar domhan marí Clocha! Clocha sneachta! 

Is níl sí ach a seasca a trí — Nach eol duit fós an [oinneog? Cnag! 
Caitríona, 


Mo bhóín chríonna! 

Fpoc [Is FICHE 


Frog ! 
Fuar : Li 
Ag feitheamh — | 
I bhfolach i lár an fhéir — ! 
Le futa fata té fl “oil - N 
Futa fata sa Mh ) 


Na bhfroganna go léir. á Ir 


Fuist! ! 
Euile faile! | 
Euile fuile faile faí! 

Féach! Tá fiche froigín 

Á bhfolcadh féin faoin gclaí. 


“An féidir liomsa folcadh libh?” 
A dúirt an frog go faon, 
Arsa fiche frog - Tá fáilte romhat!” 





Flup-flop — sin fache a haon! 





NÁ [TABHAIR AON RUD LE HÍTHE 
DóipBn! 


Léim spásfhirín go beo isteach im leabasa aréir, 
“Cad as ar tháinig tusa? Díreach anuas ón spéir?” 
"Bog isteach!” ar seisean, “táim préachta leis an bhfuacht— 


Aon rud maith ar an mbosca?” “134,” arsa mise, An Nuacht!” 


"Bhuel cuir ar siúl láithreach é!” arsa an spásfhirín ag crith, 

“Agus tabhair dom rud éigin le hithe — táim stiúgtha — rud ar 
bith!” 

Fuair mé ceapaire feola dó agus d'fhéach sé air faoi dhó: 


“ Tá brón orm, arsa an spásfhirín, rud ar bith ach bó.” 


Fuair mé pláta pónairí dó, sailéad agus rís 

Agus d'alp sé siar an t-iomlán is é ag breathnú ar an 
teilifís: 

Agus chuala mé an léitheoir nuachta: 

TÁ FIRÍNÍ I mBAILE ÁTHA CLIATH — 

ACH NÍ DHÉANFAIDH SIAD DOCHAR DÁ 
LAGHAD DUIT 

MÁ CHOINNÍONN TÚ 

AMACH IAD Ó BHIA. 


24 

DonN BHÁIBÍN 


Fáilte romhat, a réiltín ghlé, 
A ghile, fáilte romhat ón spéir; 
Do loinnir leath orainn go léir 


A Aingil aoibhinn álainn Dé! 

CÉN FÁTH? 


Cén fáth cén fáth cén fáth cén fáth 

A suíonn na fáinleoga gach aon lá 

Thuas ar na sreanga in aon líne amháin 
Cén fáth cén fáth cén fáth cén fáth? 

Ag fanacht ar shreangscéal ó na tíortha teo? 


Hé Nach bhfuil an t—ádh leo! 

ApDHAMH AGUS EÉEABHA PÚCA NA SMÉAR 


Nuair a bhí Ádhamh Seo chugainn múr báistí, 
Ina chodladh go sámh Seo chugainn gaoth ghéar, 
Sciob Dia cnámh Os cionn na mbánta 

Agus chruthaigh Éabha: Eitlíonn púca na sméar! 
D'fhéach sise ar Ádhamh Pógann sé na driseacha, 
Ina chodladh go sámh Pógann gach tom 

Agus chuimil sí a lámha Is i gcogar mioscaiseach 

Le chéile. Ar sé “Bí Iom!” 

(Bhí sí ag tnúth 


Le gúna nua 


An dtuigeann tú!) 

D UAN NOLLAG 


Féach an Naíon 

Sa bheithilín, 
Luascann uan 
Eireabaillín, 

Tá na haingil 

Ag góilín" 

Go haoibhinn, 

Éist le gáir an Linbhín 
Glór bog íseal 

Glé glinn. 


“ ag gabhail fhoinn: ag canadh 

MíoNA I GCÁS 


Imíonn an t—am, arsa an míona breac, imíonn na blianta. 
Ach cén áit? Siar ar ais arís sna cianta? 

An mbíonn an t-am ag fáinneáil thart 

timpeall 

is timpeall mar éan? 


Má bhíonn ní míona é — mo léan! 

CGIORRIA 


Ní chreidim i nDia, ní chreidim i nDia 


Ní chreidim i nDia, arsa an giorria. 


Cé nach gcreideann i nDia? 


Arsa an 8a. 


Mise mise, arsa an giorria. 


Is cá bhfaigheann tú do bhia? Cá bhfaigheann tú 
do bhia? 
Cá bhfaigheann tú do bhia ach ó Dhia! 


Creidim i nDia, creidim i nDia 


Creidim i nDia, arsa an giorria. 

AN CROGALL A D ÉALAIGH ÓN 7Ú 


Síos ansin a chuaigh sé, arsa an cangarú, 


Cá bhfuil an crogall a d'éalaigh ón ;ú? 


Níl sé anseo, arsa luchóg san fhéar, 


Ná anseo ach oiread — snag breac ar shimléar. 


Síos ansin a chuaigh sé, arsa an cangarú, 


Cá bhfuil an crogall a d'éalaigh ón ;ú? 


Níl sé anseo, arsa dreoilín sa sceach, 


Ná anseo ach oiread, arsa an bheach. 


Síos ansin a chuaigh sé, arsa an cangarú, 


Cá bhfuil an crogall a d'éalaigh ón ;ú? 


Níl sé anseo, arsa seangán faoi chloch, 


Ná anseo ach oiread — pincín sa loch. 


ha “s “- 
Síos ansin a chuaigh sé, arsa an cangarú, i ) AS 
Cá bhfuil an crogall a d'éalaigh ón ;ú? ' é 

AN SMUGAIRLE RÓIN 


Cén fáth a bhfuil tusa ag déanamh bróin? 
A smugairle róin? 


Cén fáth a bhfuil tusa ag déanamh bróin? 


Cé a dúirt go bhfuil mise ag déanamh bróin? 
Arsa an smugairle róin. 


Cé a dúirt go bhfuil mise ag déanamh bróin? 


Cad atá ar siúl agat, a smugairle róin? 
Ag ithe do lóin? 


Cad atá ar siúl agat, a smugairle róin? 


'Tá mé i mo shuí ar mo thóin, 

Arsa an smugairle róin, 

Ag ithe mo lóin is ag déanamh bróin 

Agus beidh mé anseo go dtí — fan go bhfeichdh mé 
— ceathrú tar éis a ceathair, ar a laghad, 


san iarnóin. 

CEACHT LAIDINE 


An bheainín uasal — nó, más fearr leat, an eas! 


Níl a hainm sa Laidin leath chomh deas: 


WMuste[a erminea — ar chuala tú riamh a leithéid! 


Agus mustela putorius furo — seachain na firéid! 


Xestobium rufovuilÍosum, sin an chiaróg oíche 


Is tá súil agam nach ndéanfaidh tú dearmad air 


choíche! 


Uopopa epops, an húpú— éan, 


Ach níl aon cheann in Éirinn (go bhfios dom) mo léan! 


Cvex cvex an traonach agus co”uws an préachán, 


Tringa hYpoleuwcos — ár gcara an gobadán! 


/Anser anser — an Íreagra? Gé ghlas! 


(Bheadh raic ann dá bhfágfaí an ghé ghlas as!). 


Ve/pes uuíÍpes — an maidrín rua— 


Chun na hainmneacha seo a fhoghlaim beidh ort 


Éirí go luath! 

AN BIORÁNACH 


Ta biorán ina shrón aige, tá biorán ina shrón. 
(Tá mo bhrón) 

Ach is cuma, sé mo stór é — mo chéad míle grá 
(Ní thig liom é a mhíniú ... ní thuigim féin cén 


fáth). 


Tá a chloigeann ar fad lomtha ach tá bobailín ar barr 
(Díreach sa lár) 


Ach is cuma, sé mo stór é — mo chéad míle grá 


(Más fiaile i dtuairim chách é, i mo shúile féin is bláth). 


Tá muince mheirgeach lann aige timpeall a 
mhuiníl 

(“Stíl!” dar leis, “stíl!”) 

Ach is cuma, sé mo stór é — mo chéad míle grá 


Glacaim leis mar a fhaighim é gan má ar bith ná dá...) 


Níl Béarla aige ná Gaeilge ná teanga ar bith eile 
(Níl aige ach seile) 
Ach is cuma, sé mo stór é — mo chéad míle grá 


(Tá mé sásta é a léiriú agus sásta é a rá). 


Pósfaidh mé lá éigin é, pósfaidh — mo bhrón! 
(An leanbh bocht beidh biorán ina shrón) 
Ach is cuma, sé mo stór é — mo chéad míle grá 


(Ní thig liom é a mhíniú — ní thuigim féin cén fáth). 

STop 


'Tá na mílte rudaí i mo cheann, na mílte is na 
mílte rudaí. 

'Tá abairtí. Na mílte is na mílte abairtí ... 
Figiúirí. Na mílte is na mílte feiúirí. 
Mallachtaí. 

Osnaí. 

Beannachtaí. 

Cúpla céad oíche mhaith, cúpla céad míle haló— 
Ní féidir liom cur suas leis níos mó... 

Leis sin, stop an teileafón. Níor bhuail a 
thuilleadh. 


Sin uile. 

MOLADH GO DEO LEIS AN Rí 


Moladh go deo leis an Rí 
A chruthaigh an uile ní, 
An bheach, an chíor mheala, 


Laethanta geala 
Moladh go deo leis an Rí 


Moladh go deo leis an Rí 
A chruthaigh an uile ní, 
An fheithid agus an duine, 
Ciníocha na cruinne 


Moladh go deo leis an Rí 


Moladh go deo leis an Rí 

A chruthaigh an uile ní, 

An ghealach, an ghrian, 

An luibh a leigheasann pian 


Moladh go deo leis an Rí 
A chruthaigh an uile ní, 
An bhóchna, an chircín trá, 


An suantraí, an t-amhrán grá 


Moladh go deo leis an Rí 

THÁINIG BEACH BHUEL ...? 


Tháinig beach, sea tháinig beach Bhuel ... ar tháinig sí amach fós? 
is chuaigh isteach i mbláth. Níor tháinig! Níor thainig! 
Níor tháinig sí amach ó shin 


ní thuigimse cén fáth. Tá sí fós istigh sa rós. 

CATHAIN? 


Cathain a thiocfaidh sí amach? 


Abair léi go bhfuilim ag caoineadh! 


'Tiocfaidh sí amach ina ham féin, 


b fhéidir... b'fhéidir roimh an Aoine. 

'TTHÁINIG SÍ AMACH! 


Tháinig sí amach! Tháinig sí amach! 
Cé a tháinig amach? Cé? 
An bheach! An bheach! An bheach a bhí sa rós! 
Tháinig sí amach inné! 
Cén rós? 
An rós dearg? 
Ní hea, an rós buí. 
An rós buí!? 
Tháinig sí amach as an rós buí? 
Tháinig! 
Yipí! 

